Las Estrellas en la Noche

Las Estrellas en la Noche Gasteizko lehen artista transformisten taldea izan zen, 1980ko eta 1990eko hamarkadetan.

 Jarduna 
Gasteiz udalerriko festa askotan aktuazioak egin zituzten. Lehen ikuskizuna 1988ko Inauterietan izan zuten.

Era berean, Harrotasunaren egunean, ekainak 28an, Elefante Blanco dantzalekuan ALAk ("Arabako Lesbianen Asanblada") eta Gaytasunak antolatzen zituzten jaiak girotu ohi zituzten eta baita Macheten 1990eko hamarkadan ospatutakoa. Beste jai erreibindikatiboak eta Inauteriak eta hainbat pub eta dantzalekuetan aritzen ziren ikuskizunak ematen, bai Gasteizen, bai Logroño, Santander, Bilbo eta iruñean. Sirimiri elkartearen bidez, Gasteizeko Nagusiendako Zentro guztietan aktuatu zuten. Aktuazioak egiteaz gain, eskubideen aldeko borroka egin zuten (bortxakeria ere jasan behar izan zuten, Fuerza Nuevako taldearen aldetik adibidez) eta askatasunerako erreibindikazioa bultzatuz errepresio handiko garaietan (beraien hitzetan, zeintzuetan emakumeak izan ziren protagonista garrantzitsuak, manifestazioetan eta abarretan).

Barietate ikuskizunak egiten zituzten, playback eginez nahiz abestuz, hainbat generotako abestiak, eta dantza eginez, Félix Petitek gorputz espresioa irakatsi zuen eta Concha Torrese dantza irakaslearen formakuntzarekin.

Taldea 1998an desegin zen, bere bi azken kideek Kali2 taldean bihurtu ziren arte.

 Kideak 
18 kide izatera iritsi ziren une batzuetan, baina azkenean 3 kide fundatzaile baino ez ziren geratu taldean: Fidel, José Miguel eta Juan (Tino, Belén eta abarrez gain).

Jantziak Fidelek egiten zituen eta gaur egun arte ere erabili izan dira, La Polaka eta Thais artistei esker.

Profesionalki aritu ziren gutxi batzuk, baina orokorrean beste lanbide batzuk ere izan zituzten (taberna edo bingoko zerbitzari, eskaparatista, dendari, etab.), artista askori geratu ohi zaien moduan.

 Omenaldia 
Lumagorri Elkarteak 2024ko abenduaren 18an omenaldia egin zien BIBAT museoan (Arabako Foru Aldundia), LGTBI+ kideei buruzko dokumentazioa biltzen ari denez, elkarrizketa ere egiteko asmoz, taldeko hiru kideri.

 Erreferentziak